நீலம் புயல்

நிலம் புயல் அல்லது நீலம் புயல் (Cyclone Nilam)http://www.bbc.co.uk/tamil/india/2012/10/121031_nilamcyclone.shtmlhttp://www.migazin.de/2012/11/02/rassismus-in-den-deutschen-medien-warum-sandy-beliebter-ist-als-nilam-oder-son-tinh/ என்பது 2012 ஆண்டில் வங்கக் கடலில் உருவான மூன்றாவது, இரண்டாவது அதி தீவிரப் புயலும் ஆகும். வங்கக் கடலில், தென் கிழக்கு பகுதியில் அந்தமான் அருகே 2012 அக்டோபர் 26 ஆம் தேதி, குறைந்த காற்றழுத்தத் தாழ்வு மண்டலம் உருவானது. சென்னைக்கு அருகில், 550 கி.மீ., தொலைவில் நிலை கொண்டிருந்த இந்த தாழ்வு மண்டலம், தொடர்ந்து வலுவடைந்து, அதிதீவிர காற்றழுத்த தாழ்வு மண்டலமாக உருவாகியது; 2012 அக்டோபர் 30 காலை, அது புயலாக மாறியது.

பாதிப்புக்கள்
இந்தியாவில்
இந்தியாவின் தென்பகுதியின் சில இடங்களில் மணிக்கு ஏறத்தாழ 100 கிலோமீற்றர் வேகத்தில் நீலம் புயல் வீசியது. கடற்கரைப் பகுதிகளில் ஒன்றில் இருந்து இரண்டு  மீற்றர் உயரம் அளவிற்கு கடலலைகள் உயர்ந்தன.

இலங்கையில்
+ பாதிப்புக்கள் இடம்  இறப்புகள்  பாதிப்புகள்(மில்லியன்களில்)  ஆதாரம் இலங்கை  5  N/A    தமிழ் நாடு  21  N/A   ஆந்திரா  22  N/A   மொத்தம்  48 US$ 18.9  

இலங்கையில் நீலம் புயல் தாக்கத்தை ஏற்படுத்தவில்லையாயினும் காற்றழுத்தத் தாழ்வு மண்டலம் காரணமாகப் பொழிந்த மழையால் இலங்கையின் சில பாகங்களில் பாதிப்பு ஏற்பட்டது. இதன் காரணமாக மூன்று பேர் இறந்ததுடன் 69,659 பேர் பாதிக்கப்பட்டதாக இலங்கையின் அனர்த்த முகாமைத்துவ மத்திய நிலையம் தெரிவித்தது. பலத்த காற்று வீசியதையடுத்து யாழ்ப்பாணத்தின் வடமராட்சிப் பகுதிக்கு உயரழுத்த மின்சாரத்தை எடுத்து வரும் மின் கம்பங்கள் சரிந்து விழுந்ததால் ஏறத்தாழ 24 மணித்தியாலங்கள் மின்தடங்கல் ஏற்பட்டது. மேலும் சீரற்ற காலநிலையால் நுவரெலியா மாவட்டத்தில் பொகவந்தலாவ ஒலிரோசரிப் பாடசாலை சேதமடைந்ததையடுத்து நுவரெலியா மாவட்டப் பாடசாலைகளுக்கும் விடுமுறை விடப்பட்டது. மேலும் தெற்கு விரைவு நெடுஞ்சாலைப் போக்குவரத்தும் மண்சரிவு காரணமாகப் பாதிக்கப்பட்டது.

 மேற்கோள்கள் 

வெளி இணைப்புகள்
 இந்திய வானிலை அவதானிப்பு நிலையம் 
 Joint Typhoon Warning Center  
 Corporate Disaster Resource Network, India  

பகுப்பு:இந்தியாவில் சூறாவளிகள்
பகுப்பு:இலங்கையில் சூறாவளிகள்
பகுப்பு:2012 நிகழ்வுகள்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:கருநாடக வரலாறு (1947- தற்போதுவரை)
பகுப்பு:தமிழகத்தில் பேரிடர்கள்